Met ne vez ket lavaret alies ez eus ur riskl ez afe an tireoul da hesk war an douar a-benn un nebeud bloavezhioù. Ha koulskoude e vez studiet ar gudenn-se abaoe meur a vloavezh gant ijinourien war o leve o doa labouret evit Fina, Total, pe Shell hag a gred bremañ dispakañ dirak an holl ar pezh  ne chellent ket ober dar poent ma oant o labourat. Evito emañ ar pezh a vez anvet e saozneg ar peak oilda lavaret eo ar poent ma krogo kenderch an tireoul da zigreskiñ o tostaat dillo. Bez e chellfe bezañ war dro ar bloavezhioù 2008 pe 2010. Evit lod zoken eo bet tizhet ar peak oil dija. Kontet e vez gevier gant ar broioù a gustum produiñ an aour du a-benn sioulaat an dud. Evit an Ao. Colin Campbell, an hini en deus savet ar gevredigezh ijinourien war o leve (ASPÖ (1)) e tlefe chom 1 750 miliard a varrikennadoù petrol, ha padal ar sifr ofisiel a vez roet gant ar Stadoù Unanet a sav da 3 000 miliard a varrikennadoù da lavaret eo e chomfe war ar voull douar tost div wech nebeutoch a eoul men eget ar pezh a vez embannet. 